CELEX: C2006/331/17
Language: sl
Date: 2006-12-30 00:00:00
Title: Zadeva C-240/05: Sodba Sodišča (tretji senat) z dne 7. decembra 2006 (Predlog za sprejetje predhodne odločbe Cour d'appel — Luksemburg) — Administration de l'enregistrement et des domaines proti Eurodental Sàrl (Šesta direktiva DDV — Oprostitve — Členi 13(A)(1)(e), 17(3)(b) in člen 28c(A)(a) — Pravica do odbitka — Izdelava in popravilo zobne protetike — Transakcije znotraj Skupnosti v primerjavi s transakcijami, ki so oproščene na ozemlju države članice — Učinki odstopajoče in prehodne ureditve predvidene v členu 28(3)(a) v povezavi s Prilogo E, točka 2 — Načelo davčne nevtralnosti — Delna uskladitev DDV)

30.12.2006   
            
            
               SL
            
            
               Uradni list Evropske unije
            
            
               C 331/11
            
         Sodba Sodišča (tretji senat) z dne 7. decembra 2006 (Predlog za sprejetje predhodne odločbe Cour d'appel — Luksemburg) — Administration de l'enregistrement et des domaines proti Eurodental Sàrl
   (Zadeva C-240/05) (1)
   
   (Šesta direktiva DDV - Oprostitve - Členi 13(A)(1)(e), 17(3)(b) in člen 28c(A)(a) - Pravica do odbitka - Izdelava in popravilo zobne protetike - Transakcije znotraj Skupnosti v primerjavi s transakcijami, ki so oproščene na ozemlju države članice - Učinki odstopajoče in prehodne ureditve predvidene v členu 28(3)(a) v povezavi s Prilogo E, točka 2 - Načelo davčne nevtralnosti - Delna uskladitev DDV)
   (2006/C 331/17)
   Jezik postopka: francoščina
   Predložitveno sodišče
   Cour d'appel
   Stranki v postopku v glavni stvari
   
      Tožeča stranka: Administration de l'enregistrement et des domaines
   
      Tožena stranka: Eurodental Sàrl
   Predmet
   Predlog za sprejem predhodne odločbe — Cour d'appel du Grand-Duché de Luxembourg — Razlaga členov 13(A)(1)(e), 17(3)(b) in 28(c)(A)(a) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero (UL L 145, str. 1) kot je bila spremenjena — Odbitek davka na dodano vrednost, ki bremeni blago, ki je uporabljeno za določene transakcije znotraj Skupnosti medtem, ko so te transakcije oproščene, če so opravljene na ozemlju države — Izdelava in popravilo zobnih protez
   Izrek
   Transakcija, ki je oproščena DDV na ozemlju države članice v skladu s členom 13(A)(1)(e) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih — Skupni sistem davka na dodano vrednost: enotna osnova za odmero, v besedilu, kot je bilo spremenjeno z Direktivo Sveta 91/680/EGS z dne 16. decembra 1991 o dopolnitvi skupnega sistema davka na dodano vrednost in o spremembi Direktive 77/388/EGS zaradi odprave davčnih meja (UL L 376, str. 1) in z Direktivo Sveta 92/111/EGS z dne 14. decembra 1992 o uvedbi ukrepov za poenostavitev v zvezi z davkom na dodano vrednost, ne daje pravice do odbitka vstopnega davka na dodano vrednost v skladu s členom 17(3)(b) te direktive, četudi predstavlja transakcijo znotraj Skupnosti in ne glede na ureditev davka na dodano vrednost, ki se uporablja v namembni državi.
   
      (1)  UL C 193, 6.8.2005.